Най-странните алергии - За родители - Съвети - Edna.bg
Освен водната, има и други странни алергия. Като например, към човек, коса, слюнка, светлина, накити.
Най-известният случай на алергия към човек е историята на двама влюбени от Англия. Достатъчно било младежът да целуне любимата си, или дори да я докосне и лицето му се покривало с червени петна. При алергия към слюнка хората не могат да се целуват. Веднага след целувката лицето на алергичния почервенява, подува се, по устните излизат мехурчета. Доста хора страдат и от алергия към слънчева светлина (не става дума за слънчево изгаряне) и ярка светлина от изкуствен източник.
Освен обриви и отоци, те имат и затруднение в дишането. Описан е и интересен случай на алергия към коса. Дълги години пациент страдал от тежка алергия, изразяваща се с кихане, хрема и трудно дишане. Но странното е, че тези признаци се появявали само през нощта, когато си легне в спалнята. След месеци изследвания, най-накрая се установило, че страда от алергия към косата на съпругата си.
През последните години се увеличиха случаите на алергия към накити, дори към злато.
Но първенството по странност държи алергията към ...лекарствата за алергия. Знае се, че те са основното средство за лечение на алергичните, в някои случаи животоспасяващи медикаменти. Всеки алергичен знае, че в тежките случаи се прибягва до кортикостероиди, но вече има и алергични към тях.
А дали няма алергия към ученето и училището? Попитайте вашите тийнейджъри, сигурно вече са си поставили такава диагноза.